**ПРОПИСИВАЊЕ АДМИНИСТРАТИВНОГ ПОСТУПКА ТРАЈНЕ ОБУСТАВЕ РАДОВА**

|  |  |
| --- | --- |
| **Назив административног поступка** | Трајна обустава радова |
| **Шифра поступка** | 211.00.0019 |
| **Регулаторно тело**  **(надлежно за спровођење препоруке)** | Министарство рударства и енергетике  Покрајински секретаријат за енергетику, грађевинарство и саобраћај |
| **Правни оквир којим је уређен административни поступак** | * Закон о рударству и геолошким истраживањима („Сл. гласник РС“, бр. 101/15, 95/18) |
| **Прописи које треба променити /донети/укинути да би се спровеле препоруке** | Закон о рударству и геолошким истраживањима („Сл. гласник РС“, бр. 101/15, 95/18) |
| **Рок за спровођење препорука** | Трећи квартал 2020. године, осим измена Закона о рударству и геолошким истраживањима које ће се спровести приликом првих измена прописа. |
| 1. **КРАТАК ОПИС ПРОБЛЕМА** | |
| Закон о рударству и геолошким истраживањима не прописује поступак трајне обуставе радова, те се у пракси поступак спроводи на исти начин као што се спроводи поступак издавања одобрења за изградњу рударских објеката и/или извођење рударских радова, што доводи до правне несигурности и непотребних трошкова за подносиоца захтева. | |
| 1. **САЖЕТАК ПРЕПОРУКА** | |
| Потребно је прописом дефинисати начин на који се поступак спроводи и прописати документацију која се подноси уз захтев. | |
| 1. **ОБРАЗЛОЖЕЊЕ** | |
| * 1. **Дефинисање поступка и прописивање документације**   Како би се обезбедила пуна правна сигурност заинтересована лица морају имати јасну слику о томе које су њихове обавезе у току спровођења административног поступка, тачније коју документацију или податке су у обавези да доставе надлежним органима, како би исти могли да одлучују о њиховим захтевима.  Иако закон то не прописује, у пракси се и на републичком и на покрајинском нивоу поступак трајне обуставе рударских радова спроводи као да је у питању одобрење за обуставу рударских радова, што је из аспекта заштите јавних интереса оправдано али се мора имати правни основ.  Сходно наведеном а како би се обезбедила пуна правна сигурност привредних субјеката потребно је прецизирати да се за поступак трајне обуставе радова мора поднети захтев за одобрење за извођење рударских радова у сврху трајне обуставе радова, уз коју се доставља следећа документација:   1. Главни рударски пројекат рударских радова на трајној обустави радова, 2. Меница или доказ о гаранцији банке или корпоративна гаранција за извршење послова санације и рекултивације деградираног земљишта по окончању рударских радова у корист Републике Србије, издате ради обезбеђења уредног измирења обавезе извршења послова санације и рекултивације деградираног земљишта након обуставе радова, 3. Доказ о уплати покрајинске административне таксе на захтев и решење.   За примену ове препоруке потребно је изменити и допунити Закон о рударству и геолошким истраживањима.   * 1. **Увођење е-управе**   Поступак подразумева подношење захтева надлежном органу поштом или лично, а достављање акта подносиоцу захтева поштом. Још увек није успостављена пуна електронска управа, нити поједини сегменти електронске комуникације.  У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се увођење е-управе, тако што ће се омогућити спровођење поступка електронским путем у целости. | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ЗАКОН О ИЗМЕНИ И ДОПУНИ**  **ЗАКОНА О РУДАРСТВУ И ГЕОЛОШКИМ ИСТРАЖИВАЊИМА**  Члан 1  У Закону о рударству и геолошким истраживањима („Службени гласник РС“, бр. 101/15, 95/18), у члану 150. у ставу 1. се након речи „односно одобрење за извођење рударских радова“ стављају следеће речи:  „и да поднесе захтев за одобрење за извођење рударских радова у сврху трајне обуставе радова“.  Додају се нови ставови 2. и 3. који гласе:  „Уз захтев из става 1. овог члана подноси се:   1. главни рударски пројекат рударских радова на трајној обустави радова, 2. меница или доказ о гаранцији банке или корпоративна гаранција за извршење послова санације и рекултивације деградираног земљишта по окончању рударских радова у корист Републике Србије, издате ради обезбеђења уредног измирења обавезе извршења послова санације и рекултивације деградираног земљишта након обуставе радова, 3. доказ о плаћеној републичкој, односно покрајинској административној такси ако се истраживање врши на територији покрајине.   Решење из става 2. овог члана које издаје Министарство је коначно и против њега се може покренути управни спор, а на решење из става 2. овог члана које издаје надлежни орган аутономне покрајине, може се изјавити жалба министру.“  Члан 2.  Овај закон ступа на снагу осмог дана од дана објављивања у Службеном гласнику Републике Србије. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБИ**  **ЗАКОНА О РУДАРСТВУ И ГЕОЛОГИЈИ КОЈЕ СЕ МЕЊАЈУ**  **4. Трајна обустава радова**  Члан 150.  Ако из било ког разлога дође до потпуног и трајног обустављања експлоатације у јамама или појединим ревирима или деловима јама, површинским коповима или на пољима за експлоатацију нафте и гаса, носилац експлоатације и/или одобрења за експлоатационо поље дужан је да обавести орган који је издао одобрење за експлоатацију и/или одобрење за експлоатационо поље, односно одобрење за извођење рударских радова И ДА ПОДНЕСЕ ЗАХТЕВ ЗА ОДОБРЕЊЕ ЗА ИЗВОЂЕЊЕ РУДАРСКИХ РАДОВА У СВРХУ ТРАЈНЕ ОБУСТАВЕ РАДОВА, најкасније 30 дана пре обуставе радова.  УЗ ЗАХТЕВ ИЗ СТАВА 1. ОВОГ ЧЛАНА ПОДНОСИ СЕ:   1. ГЛАВНИ РУДАРСКИ ПРОЈЕКАТ РУДАРСКИХ РАДОВА НА ТРАЈНОЈ ОБУСТАВИ РАДОВА, 2. МЕНИЦА ИЛИ ДОКАЗ О ГАРАНЦИЈИ БАНКЕ ИЛИ КОРПОРАТИВНА ГАРАНЦИЈА ЗА ИЗВРШЕЊЕ ПОСЛОВА САНАЦИЈЕ И РЕКУЛТИВАЦИЈЕ ДЕГРАДИРАНОГ ЗЕМЉИШТА ПО ОКОНЧАЊУ РУДАРСКИХ РАДОВА У КОРИСТ РЕПУБЛИКЕ СРБИЈЕ, ИЗДАТЕ РАДИ ОБЕЗБЕЂЕЊА УРЕДНОГ ИЗМИРЕЊА ОБАВЕЗЕ ИЗВРШЕЊА ПОСЛОВА САНАЦИЈЕ И РЕКУЛТИВАЦИЈЕ ДЕГРАДИРАНОГ ЗЕМЉИШТА НАКОН ОБУСТАВЕ РАДОВА, 3. ДОКАЗ О ПЛАЋЕНОЈ РЕПУБЛИЧКОЈ, ОДНОСНО ПОКРАЈИНСКОЈ АДМИНИСТРАТИВНОЈ ТАКСИ АКО СЕ ИСТРАЖИВАЊЕ ВРШИ НА ТЕРИТОРИЈИ ПОКРАЈИНЕ.   РЕШЕЊЕ ИЗ СТАВА 2. ОВОГ ЧЛАНА КОЈЕ ИЗДАЈЕ МИНИСТАРСТВО ЈЕ КОНАЧНО И ПРОТИВ ЊЕГА СЕ МОЖЕ ПОКРЕНУТИ УПРАВНИ СПОР, А НА РЕШЕЊЕ ИЗ СТАВА 2. ОВОГ ЧЛАНА КОЈЕ ИЗДАЈЕ НАДЛЕЖНИ ОРГАН АУТОНОМНЕ ПОКРАЈИНЕ, МОЖЕ СЕ ИЗЈАВИТИ ЖАЛБА МИНИСТРУ. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Препоруке ће допринети истоветности поступања, транспарентности поступка, правној сигурности привредних субјеката и поједностављењу поступка за привредне субјекте. | |